CELEX: 62019TA0133
Language: el
Date: 2020-06-25 00:00:00
Title: Υπόθεση T-133/19: Απόφαση του Γενικού Δικαστηρίου της 25ης Ιουνίου 2020 — Off-White κατά EUIPO (OFF-WHITE) [«Σήμα της Ευρωπαϊκής Ένωσης – Αίτηση καταχώρισης εικονιστικού σήματος της Ευρωπαϊκής Ένωσης OFF-WHITE – Μερική απόρριψη της αίτησης καταχώρισης – Απόλυτοι λόγοι απαραδέκτου – Περιγραφικός χαρακτήρας – Έλλειψη διακριτικού χαρακτήρα – Ονομασία χρώματος – Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001»]

31.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/32
            
         
      Απόφαση του Γενικού Δικαστηρίου της 25ης Ιουνίου 2020 — Off-White κατά EUIPO (OFF-WHITE)
      (Υπόθεση T-133/19) (1)
      
      («Σήμα της Ευρωπαϊκής Ένωσης - Αίτηση καταχώρισης εικονιστικού σήματος της Ευρωπαϊκής Ένωσης OFF-WHITE - Μερική απόρριψη της αίτησης καταχώρισης - Απόλυτοι λόγοι απαραδέκτου - Περιγραφικός χαρακτήρας - Έλλειψη διακριτικού χαρακτήρα - Ονομασία χρώματος - Άρθρο 7, παράγραφος 1, στοιχεία β' και γ', του κανονισμού (ΕΕ) 2017/1001»)
      (2020/C 287/50)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Off-White LLC (Springfield, Ιλινόις, Ηνωμένες Πολιτείες) (εκπρόσωπος: M. Decker, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: A. Crawcour, J. Crespo Carrillo και H. O’Neill)
      
         Αντικείμενο
      
      Προσφυγή κατά της απόφασης του δεύτερου τμήματος προσφυγών του EUIPO της 14ης Δεκεμβρίου 2018 (υπόθεση R-580/2018-2), σχετικά με αίτηση καταχώρισης του εικονιστικού σημείου OFF-WHITE ως σήματος της Ευρωπαϊκής Ένωσης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του δεύτερου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), της 14ης Δεκεμβρίου 2018 (υπόθεση R-580/2018-2), καθόσον, με την απόφαση αυτή, απορρίφθηκε η αίτηση καταχώρισης του εικονιστικού σημείου OFF-WHITE ως σήματος της Ευρωπαϊκής Ένωσης για τα προϊόντα των κλάσεων 9 και 20, κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, καθώς και για τα «ρολόγια χειρός· ρολόγια τοίχου· είδη ωρολογοποιίας και χρονομετρικά όργανα, λουράκια ρολογιών χειρός, θήκες ρολογιών χειρός· κουτιά παρουσίασης για ρολόγια χειρός· κοσμηματοθήκες» και τους «πολύτιμους λίθους, ημιπολύτιμους λίθους» της κλάσης 14.
               
            
                  2)
               
               
                  Το EUIPO φέρει τα δικαστικά έξοδά του καθώς και τα έξοδα στα οποία υποβλήθηκε η Off-White LLC, συμπεριλαμβανομένων των αναγκαίων εξόδων στα οποία υποβλήθηκε στο πλαίσιο της διαδικασίας προσφυγής ενώπιον του τμήματος προσφυγών του EUIPO.
               
            
         (1)  EE C 139 της 15.4.2019.